เอชพีส่งผลิตภัณฑ์จัดเก็บข้อมูล2รุ่นใหม่จับตลาดเอสเอ็มอี
เอชพี เปิดตัวผลิตภัณฑ์จัดเก็บข้อมูลรุ่นใหม่ 2 รุ่น &nbsp;เจาะตลาดองค์กรทุกระดับทั้งธุรกิจ SME และองค์กรขนาดใหญ่
11 มี.ค. 2553

เอชพี เปิดตัวผลิตภัณฑ์จัดเก็บข้อมูลรุ่นใหม่ 2 รุ่น  เจาะตลาดองค์กรทุกระดับทั้งธุรกิจ SME และองค์กรขนาดใหญ่
นายวงศ์วิวัฒน์ ศิริทัศนกุล ผู้จัดการผลิตภัณฑ์สตอเรจเวิร์ค กลุ่มธุรกิจ เอชพี เอ็นเตอร์ไพรส์ เปิดตัวผลิตภัณฑ์จัดเก็บข้อมูลรุ่นใหม่ล่าสุด 2 รุ่น ได้แก่ HP StorageWorks P2000 G3 Modular Smart Array (MSA) System และ HP StorageWorks P4000 G2 SAN Solutions เจาะตลาดองค์กรทุกระดับทั้งธุรกิจ SME และองค์กรขนาดใหญ่
ส่วนของ HP StorageWorks P2000 G3 MSA ทำงานบนระบบเครือข่ายจัดเก็บข้อมูล SAN ใช้งานง่าย มีความยืดหยุ่นสูง และราคาประหยัด รองรับการเติบโตอย่างรวดเร็วของธุรกิจขนาดกลางและเล็ก ช่วยให้ลูกค้าสามารถปรับขยายสภาพแวดล้อมของระบบจัดเก็บข้อมูลด้วยความจุของไดร์ฟที่เพิ่มขึ้น เชื่อมต่อกับสำนักงานที่ตั้งอยู่ห่างไกลได้อย่างง่ายดาย ช่วยให้ธุรกิจต่างๆ สามารถแลกเปลี่ยนข้อมูลและตัดสินใจได้เร็วขึ้น 
ขณะที่ HP StorageWorks P4000 G2 SAN Solutions สนับสนุนฟังก์ชั่น Network RAID โดยมีความพร้อมในการเข้าใช้ข้อมูลสูงทั้งในสภาพแวดล้อมการทำงานแบบเสมือนจริงและปกติ ลดความเสี่ยงในการหยุดให้บริการของระบบและเกิดข้อมูลสูญหาย อีกทั้งรวมสมรรถนะการทำงานของเครื่องเซิร์ฟเวอร์ การจัดเก็บข้อมูล และระบบเครือข่ายไว้ด้วยกันแบบเสมือนจริง เหมาะสำหรับองค์กรขนาดใหญ่
 ทั้งนี้ ราคาจำหน่ายอุปกรณ์จัดเก็บข้อมูล- ผลิตภัณฑ์จัดเก็บข้อมูล HP P2000 G3 MSA Fibre Channel Dual Controller LFF Array System ราคาเริ่มต้น 300,000 บาท - ผลิตภัณฑ์จัดเก็บข้อมูล HP P2000 G3 MSA Fibre Channel Dual Controller SFF Array System ราคาเริ่มต้น 320,000 บาท - ผลิตภัณฑ์จัดเก็บข้อมูล HP P2000 G3 MSA FC/iSCSI Dual Combo Controller LFF Array System ราคาเริ่มต้น 380,000 บาท - ผลิตภัณฑ์จัดเก็บข้อมูล HP StorageWorks P4000 G2 SAN ราคาเริ่มต้นที่ 900,000 บาท